b'\n_START_ARTICLE_\nAlmendannelse\n_START_PARAGRAPH_\nAlmen dannelse er et begreb, der bruges om en bestemt helhed af viden, f\xc3\xa6rdigheder og holdninger. Helheden er afgr\xc3\xa6nset i forhold til det, som de toneangivende i samfundet til enhver tid betragter som det n\xc3\xb8dvendige minimum for at kunne beg\xc3\xa5 sig. Derfor er indholdet ogs\xc3\xa5 under konstant forandring, selv om man ofte fastholder begrebet som en fast, kulturb\xc3\xa6rende grundstamme i personlighedsdannelsen._NEWLINE_Almendannelsen er den del af dannelsen, der ikke er specifik faglig orienteret. Dr.phil. i almendannelse Harry Haue har beskrevet almendannelse s\xc3\xa5ledes: "at man giver den enkelte mulighed for at udvikle en personlig myndighed, der s\xc3\xa6tter vedkommende i stand til at reflektere over sit eget forhold til sine medmennesker, natur og samfund."'